《用海印和尚韵和吴提刑游山颂》
宋代·饶节

白崖老将卧遥岑，苗裔分明祖少林。遂有乐天来问道，不妨黄檗为传心。

绳床斜月坐秋晚，石铫寒泉语夜深。一枕竹风清未晓，堂堂鱼鼓现观音。

作者简介：饶节（1065～1129），宋代诗僧。字德操，一字次守，自号倚松道人、倚松老人，出家后法名如壁。江西临川人，江西诗派重要诗人。就学于吕希哲，与谢逸、汪革、谢薖并称为“江西诗派临川四才子”。其诗淳真朴实，华而不绮，陆游称其为当时诗僧第一。